KFC ล้ำ เตรียมทดลองใช้เครื่องพิมพ์ชีวภาพ 3D ผลิตนักเก็ตในรัสเซีย
KFC ประกาศทดลอง ผลิตไก่นักเก็ตจากเครื่องพิมพ์ชีวภาพ 3 มิติ ในรัสเซีย ที่ใช้ในวงการแพทย์ เพื่อตอบโจทย์การบริโภคที่เป็นมิตรต่อสิ่งแวดล้อมเป็นอีกหนึ่งความก้าวหน้าทางเทคโนโลยีที่เป็นที่น่าจับตา หลังทาง KFC ออกมาประกาศว่าจะใช้เครื่องพิมพ์ชีวภาพ 3มิติ หรือ3D bioprinting technology ในการทดลองผลิตไก่ทอดนักเก็ต เพื่อพัฒนา เนื้อแห่งอนาคต สู่การบริโภคที่เป็นมิตรต่อสิ่งแวดล้อม ไม่เบียดเบียนชีวิตหรือการทารุณกรรมสัตว์ในฟาร์มสัตว์เลี้ยงทาง KFC เผยว่า โปรเจกต์สุดล้ำนี้ ทาง KFC ได้ร่วมมือกับทาง บริษัท 3D Bioprinting Solutions ของรัสเซีย ซึ่งมีเป้าหมายเพื่อพัฒนาเทคโนโลยีการพิมพ์ชีวภาพที่จะ โดยใช้เซลล์ไก่และวัตถุดิบจากพืชและจะมีส่วนผสมของเครื่องเทศอันเป็นสูตรลับเฉพาะของทางร้าน เพื่อให้ได้รสชาติที่เป็นเอกลักษณ์ของ KFC และจะพยายามจำลองรสชาติและเนื้อสัมผัสของไก่แท้ๆ ออกมาให้ได้มากที่สุดทั้งรูปลักษณ์และรสชาติเลยทีเดียวนอกจากนี้ ทาง KFC ยังอ้างว่า การผลิตนักเก็ตไก่จากเครื่องพิมพ์ชีวภาพ 3 มิตินั้น จะเป็นมิตรกับสิ่งแวดล้อมมากกว่ากระบวนการผลิตของนักเก็ตไก่แบบดั้งเดิม เพราะช่วยลดการใช้พลังงาน และการปล่อยก๊าซเรือนกระจกเมื่อเทียบกับวิธีการทำฟาร์มแบบดั้งเดิม เรียกได้ว่าเป็นการปูทางไปสู่การเป็น ร้านอาหารแห่งอนาคต นั่นเองพูดถึงร้านอาหารแห่งอนาคต ก่อนหน้านี้ ทางเชนร้าน KFC ในรัสเซีย เพิ่งจะเปิดตัวนวัตกรรมล้ำสมัย ใช้หุ่นยนต์พนักงานเสิร์ฟเสิร์ฟอาหารภายในร้านแทนพนักงานที่เป็นคนจริงๆ ตามแนวคิดร้านอาหารแห่งอนาคต เพื่อให้สอดคล้องกับการเติบโตของโลกที่พัฒนาไปเรื่อยๆ อย่างไม่หยุดยั้ง และที่สำคัญคือ เพื่อสุขอนามัยที่ดีกว่าเดิม และลดการสัมผัสใกล้ชิดได้ดี ในช่วงที่มีการระบาดของไวรัสสายพันธุ์ใหม่ในขณะนี้อย่างไรก็ตาม แม้ว่าจะมีผู้เชี่ยวชาญหลายฝ่ายออกมาบอกว่า หนทางแห่งความสำเร็จของการทดลองนี้ยังอยู่อีกแสนไกล แต่ทั้งนี้ ทาง KFC คาดว่าการผลิตจริงนั้น จะเกิดขึ้นในกรุงมอสโก ประเทศรัสเซีย ภายในฤดูใบไม้ร่วงนี้ หากการทดลองนี้ประสบความสำเร็จ KFC ถึงกับวาดฝันที่จะนำเทคโนโลยีสุดล้ำสมัยนี้ ออกไปจำหน่ายทั่วโลกเลยทีเดียว.ที่มา :https://www.businessinsider.com/kfc-will-test-3d-printed-lab-grown-chicken-nuggets-this-fall-2020-7https://www.theverge.com/2020/7/18/21329453/kfc-russia-bioprinting-lab-chicken-nuggets-sustainable
KFC ประกาศทดลอง ผลิตไก่นักเก็ตจากเครื่องพิมพ์ชีวภาพ 3 มิติ ที่ใช้ในวงการแพทย์ ในรัสเซีย เพื่อตอบโจทย์การบริโภคที่เป็นมิตรต่อสิ่งแวดล้อม
KFC,เทคโนโลยี,ข่าวต่างประเทศ